CELEX: E2017P0017
Language: sk
Date: 2017-12-21 00:00:00
Title: Žaloba Dozorného úradu EZVO podaná 21. decembra 2017 proti Islandu (Vec E-17/17)

22.2.2018   
            
            
               SK
            
            
               Úradný vestník Európskej únie
            
            
               C 67/16
            
         Žaloba Dozorného úradu EZVO podaná 21. decembra 2017 proti Islandu
   (Vec E-17/17)
   (2018/C 67/16)
   Dozorný úrad EZVO, ktorý zastupuje Carsten Zatschler, Catherine Howdle and Ingibjörg Ólöf Vilhjálmsdóttir, splnomocnení zástupcovia Dozorného úradu EZVO, 35 Rue Belliard, 1040 Brusel, Belgicko, podal 21. decembra 2017 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               rozhodol, že Island tým, že neprijal opatrenia potrebné na vykonanie aktu uvedeného v bode 8 prílohy V k Dohode o Európskom hospodárskom priestore (smernica Európskeho parlamentu a Rady 2014/54/EÚ zo 16. apríla 2014 o opatreniach na uľahčenie výkonu práv udelených pracovníkom v súvislosti so slobodou pohybu pracovníkov) v znení prispôsobenom dohode prostredníctvom protokolu 1, a v každom prípade tým, že neoznámil Dozornému úradu EZVO opatrenia prijaté na vykonanie tohto aktu, si nesplnil svoje povinnosti podľa uvedeného aktu a článku 7 dohody.
            
         
               2.
            
            
               Nariadil Islandu uhradiť trovy tohto konania.
            
         Právna a skutková podstata veci a právny základ žaloby:
   
               —
            
            
               ESA vydal 18. januára 2017 odôvodnené stanovisko, v ktorom uviedol záver, že Island tým, že neprijal opatrenia, ktoré majú zabezpečiť vykonanie aktu uvedeného v bode 8 prílohy V k Dohode o Európskom hospodárskom priestore (smernica Európskeho parlamentu a Rady 2014/54/EÚ zo 16. apríla 2014 o opatreniach na uľahčenie výkonu práv udelených pracovníkom v súvislosti so slobodou pohybu pracovníkov) a/alebo tým, že to neoznámil úradu, si nesplnil svoje povinnosti podľa aktu a podľa článku 7 Dohody o EHP. Podľa článku 31 druhého odseku Dohody o dozore a súde Dozorný úrad EZVO vyzval Island, aby prijal opatrenia potrebné na dosiahnutie súladu s týmto odôvodneným stanoviskom v lehote dvoch mesiacov od oznámenia, to znamená najneskôr do 18. marca 2017.
            
         
               —
            
            
               Islandská vláda odpovedala na odôvodnené stanovisko úradu 13. februára 2017. Vo svojej odpovedi islandská vláda odkazuje na formálnu výzvu a uvádza, že návrh zákona, ktorým sa akt transponuje do islandského práva, chcela predložiť parlamentu do 1. apríla 2017.
            
         
               —
            
            
               Až do doručenia formulára 1 zo dňa 30. novembra 2017, úrad nedostal žiadne ďalšie informácie o transpozícii aktu. Vo formulári 1 islandská vláda uviedla, že akt plne transponovala do islandského práva. Napriek tomu, že dátum transpozície nebol stanovený, islandská vláda pripojila k formuláru 1 kópiu dokumentu, v ktorom sa uvádza prijatie vykonávacieho opatrenia k 30. októbru 2014: islandský zákon č. 105/2014 o práve na zamestnanie a pobyt v rámci Európskeho hospodárskeho priestoru (zákon č. 105/2014).
            
         
               —
            
            
               ESA sa e-mailom zo 4. decembra 2017 písomne obrátila na islandské ministerstvo sociálnych vecí so žiadosťou o vysvetlenie, či vzhľadom na odpovede na formálnu výzvu a odôvodnené stanovisko nebolo oznámenie o zákone č. 105/2014 ako o vykonávacom opatrení chybou. Ministerstvo odpovedalo e-mailom zo 7. decembra 2017 a uviedlo, že podľa jeho názoru sa zákonom č. 105/2014 smernica v plnom rozsahu transponuje, a ako vysvetlenie predchádzajúceho riadku odpovedí uviedlo, že „považovalo za transparentnejšie prijať osobitné ustanovenie v [zákone č. 105/2014], v ktorom informuje, že týmto zákonom sa smernica vykonáva“ a že sa doplní prostredníctvom návrhu zákona predloženého v apríli 2017.
            
         
               —
            
            
               Dňa 19. decembra 2017 po vykonaní posúdenia toho, či na základe oznámených opatrení možno považovať akt za vykonaný, sa Dozorný orgán EZVO rozhodol v súlade s článkom 31 druhým odsekom Dohody o dozore a súde postúpiť vec súdu.